Ngə́ mə̄túnuŋa mə́ və́ə́bán ású ńlígán mətǐŋ ngə́ ású óváŋ, bâyəan mɔ́ dí ámōs bátúnī mɔ́ ai ámōs ó tsáá vālá. 17Vədá, ámōs lála bâyi mǎn dígī é tsíd ésə yǎ ē būg á ndóan. 18Ngə́ lə́ bɔ̄bán naa, ámōs lála bə́ dúgán dī é tsíd ē būg á mə̄túnuŋa mə́ élad; é mod a və́ mə̄túnuŋa mə́tē ǎ yǐ kig yén ḿbəŋ, é dzam a və́ bɔ lâyǐ kig láŋabǎn naa á nə dzam, tsíd tě e nə ebɔ̌l tsíd, é mod a dí dzɔ̄ a yi bəgə ékolá yā étē. 19É tsíd ésə yǎyi namba é dzóm é nə́ mvid bâyi kig dzɔ dí bâyi dzɔ woa á ndóan. É bod bə́sə̄ bə́ nə́ ḿfūbán, bə́ nə dzǎm dí tsíd, 20vədá, ngə́ mod a dí tsíd mətúnuŋa mə́ élad mə́ Ńtondôbə a tɔá ai eboe, mod tě a yəan vaabán âyɔŋ díé. 21Ngə́ mod ǎ nāmbá dzóm zǐŋ yā é nə́ mvid ngə́ mod, ngə́ tsíd ngə́ dzóm éfə̄ kig, a kə́ dī tsíd mətúnuŋa mə́ élad mə́ Ńtondôbə, mod tě a yi vaaban âyɔŋ díé. 22Ńdɔ Ǹtondôbə a ngádzó ai Mósɛs nâ: